google/wiki40b huggingface dataset:
Róisín Murphy

Biografija

Róisín Murphy užaugo Arklou miestelyje Airijoje. Nuo pat mažų dienų pasižymėjo nekomformistiniu požiūriu į pasaulį. Devynerių metų sutaupytus pinigus išleido plaukų nukirpimui ežiuku. Kai jai buvo dvylika metų, su šeima išsikraustė į Mančesterį Anglijoje. Čia ji susižavėjo septintojo dešimtmečio mada. Ilgai slėpė savo sugebėjimus ir nedainavo.
Po trejų metų gyvenimo Mančesteryje Róisín tėvai išsiskyrė ir grįžo atgal į Airiją. Murphy pareikalavo, kad ją paliktų Anglijoje, nes nemanė, jog motina pajėgi ja pasirūpinti. Metus gyveno su geriausia drauge, kol gavo paskolą ir galėjo nuomuotis butą šalia. Mokykloje iš jos buvo tyčiojamasi, tačiau čia ji susidraugavo su „keistais vaikinais, kurie vilkėjo juodai“. Vėliau išsikraustė į Šefildą, kur pradėjo lankytis naktiniuose klubuose ir buvo įkvėpta Vivienne Westwood kūrybos.

Moloko (1994–2003)

1994 metais susipažino su Marku Brandonu. Abu padarė keletą įrašų, Markui patiko teatrališkas Róisín interpretavimas. Jie pradėjo susitikinėti ir pasirašė sutartį su Echo Records bei išleido debiutinį albumą Do You Like My Tight Sweater?, fraze, nuo kurios jie pradėjo savo pažintį. Albumas buvo trip hopo, funk ir electronic dance mišinys. Kitas albumas I Am Not a Doctor apėmė panašų muzikinį spektrą, o dainos Sing It Back Boriso Dlugoscho remiksas sulaukė tarptautinės sėkmės ir pateko į 110 rinkinių albumų.
2001 metų spalį išleistas trečiasis Moloko albumas Things to Make and Do, kuriame panaudota daugiau gyvos instrumentinės muzikos. Albumas pasiekė trečią vietą Jungtinės Karalystės čartų lentelėje, o „The Time Is Now“ tapo sėkmingiausia dueto daina Britanijoje, pasiekusi trečiąją vietą. 2003 metais išleistas paskutinis Moloko albumas „Statues“. Po to duetas iširo.

Solo karjera (2004-dabar)

Pirmajį solo albumą, pavadintą Ruby Blue, Róisín Murphy išleido 2005 metų birželį su Echo Records. Daina „Ruby Blue" buvo įtraukta į amerikiečių serialo Grėj Anatomija (rodomo per LNK, angl. Grey’s Anatomy) garso takelį.
2006 metais Róisín Murphy pasirašė sutartį su EMI ir naujas singlas „Overpowered“ išleistas 2007 metų liepos 2 dieną. Antrasis singlas „Let Me Know“ pasiekė klausytojų ausis rugsėjį, o spalį išleistas ir albumas Overpowered.
Tą patį rudenį Róisín Murphy buvo nominuota MTV Europe Music Award for Best Interact.
Riversaido stadionas

Istorija

Riverside Stadium buvo pastatytas, kad pakeisti Ayresome Park po Teilerio raporto, kuris reikalavo, kad visi aukščiausios lygos stadionai būtų sėdimi. Nuo 1990 m. sausio Middlesbrough klubui reikėjo pakeist tribūnas į pilnai sėdimą stadioną iki 1994 m. rugpjūčio. Pakeitus tribūnas į pilnai sėdimas vietas, stadione tilptų tik 20 000 žiūrovų, bet klubas norėjo didesnės talpos stadiono. Sprendimas buvo priimtas pastatyti naują stadioną.
Naująjį stadioną su 30 000 sėdimų vietų pastatė bendrovė „Taylor Woodrow Construction“ už 16 milijonų svarų sterlingų. Stadiono pavadinimą pasirinko klubo gerbėjai. Stadioną taip pat siūlyta pavadinti: Middlehaven Stadium, Erimus Stadium ir Teesside Stadium. Pirmasis stadionui suteiktas pavadinimas buvo Cellnet Riverside Stadium, pagal rėmėją.
Pirmosios varžybos buvo sužaistos 1995 m. rugpjūčio 26 d. su Chelsea, kurias atėjo pažiūrėti 28 286 žiūrovai. Middlesbrough klubas svečių komandą nugalėjo 2–0. 1998 m. vietų skaičius buvo padidintas iki 35 000.
Juozas Jakštas

Juozas Jakštas (1900 m. rugsėjo 9 d. Slabada, Ukmergės apskr. – 1989 m. liepos 31 d. Klyvlendas) – Lietuvos istorikas, daktaras.

Biografija

1928 m. baigė Lietuvos universitetą. 1938 m. daktaras. 1929–1931 m. tobulinosi Berlyno universitete, 1931–1932 m. ir 1934–1936 m. Vienos universitete.
1932–1939 m. Vytauto Didžiojo universiteto, 1940–1943 m. Vilniaus universiteto dėstytojas. Nuo 1940 m. docentas. 1944 pasitraukė į Vakarus. 1949 m. apsigyveno JAV. Nuo 1953 m. Lietuvių enciklopedijos viduramžių istorijos skyriaus, 1971–1982 m. leidinio „Lietuvių tautos praeitis“ redaktorius. 1971–1983 m. Lietuvių istorijos draugijos pirmininkas.
Pirmasis lietuvių Gediminaičių dinastiją kildino iš aukštaičių. Sukritikavo vokiečių tyrėjų G. ir H. Mortensenų didžlietuvių antplūdžio į Mažają Lietuvą koncepciją.
Hatų kalba

Istorija

Tai seniausia žinoma kalba, vartota Mažojoje Azijoje. Jos vartojimo erdvė apėmė daugiausia vidurinę pusiasalio dalį, aplink Hato (Hatušos) miestą. Apie XVIII a. pr. m. e. kraštą užkariavo indoeuropiečiai, vėliau pagal hatus pavadinti hetitais. Jiems valdant hatų kalba nunyko, bet nemažai skolinių pateko į hetitų kalbą.

Kilmė

Ši kalba žinoma tik iš nuotrupų – hetitiškų įrašų, kur pasitaiko ir eilučių, pavadinimų hatų kalba, hetitų kalbos substrato, vietovardžių, asmenvardžių, dievavardžių. Hatų kalba buvo agliutinacinė, negimininga aplinkinėms semitų ir indoeuropiečių kalboms. Gali būti, kad ši kalba buvo gimininga Mažosios Azijos šiaurėje gyvenusių kaškų kalbai (žinoma tik iš asmenvardžių). Būta bandymų ieškoti sąsajų tarp hatų ir šiaurės vakarų Kaukazo (pvz., abchazų) bei kartvelų kalbų.

Pavyzdžiai

Žinoma keletas hatų žodžių; pvz.: alef („šneka“), ashaf („dievas“), fa-zari („žmonija, liaudis“), fel („namas“), findu („vynas“), fur („žemė“), hilamar („šventykla“), katte („karalius“), pinu („vaikas“), zari („mirtingasis“).
Stasio Šalkauskio premija

Stasio Šalkauskio premija – Lietuvos kultūros fondo premija, pavadinta žymaus lietuvių filosofo, profesoriaus Stasio Šalkauskio (1886–1941) vardu ir teikiama jo gimimo dieną – gegužės 16 d.

Istorija

Premiją 1991 m. įsteigė Lietuvos kultūros fondo Šiaulių krašto taryba pažymėti iškiliems mokslo, meno, tautinės kultūros puoselėtojams, kilme arba darbais susijusiems su Šiaulių kraštu ir savo veikla tęsiantiems Stasio Šalkauskio darbus, įgyvendinantiems jo idėjas.
1991–2005 m. premija buvo teikiama kas dvejus, nuo 2005 m. – kas trejus metus.
Juozapas Balzukevičius

Juozapas Balzukevičius (lenk. Józef Bałzukiewicz, 1867 m. balandžio 1 d. Vilniuje – 1915 m. vasario 11 d. Vilniuje, palaidotas Rasų kapinėse) – Lietuvos dailininkas.

Biografija

Pradėjo tapyti besimokydamas Vilniaus dailės mokykloje. 1887–1893 m. mokėsi Sankt Peterburgo menų akademijoje. Trejus metus dirbo dailės mokytoju Ukrainoje. 1897 m. grįžo į Vilnių, dirbo Juozapo Montvilos įsteigtoje mokykloje. Vienas iš aktyviausių Lietuvių dailės draugijos narių. Nutapė nemažai Vilniaus bažnyčių interjerų, atnaujino Vilniaus Kalvarijų freskas.
Ožkiniškis

Aplinkinės gyvenvietės

Klausučiai (Biržai) – 3,1 km
BIRŽAI – 4 km
Kilučiai – 3,2 km
Jokūbiškiai (Širvėna) – 3 km
Bartasiškis – 1,9 km
Dirvonakiai – 1,6 km
Klaipėdka

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Edvard Tomaševič

Biografija

1979 m. baigė Leningrado žemės ūkio institutą, agronomas.
1970–1971 m. Vilniaus rajono F. Dzeržinskio kolūkio brigadininkas. 1971–1973 m. tarnavo tarybinėje armijoje. 1973–1974 m. F. Dzeržinskio kolūkio augalų apsaugos agronomas. 1974–1977 m. Vilniaus rajono Lenino kolūkio vyriausias agronomas, 1977–1978 m. pirmininko pavaduotojas. 1978–1990 m. F. Dzeržinskio kolūkio pirmininkas, nuo 1992 m. Mickūnų žemės ūkio bendrovės direktorius.
1990–1992 m. Aukščiausiosios Tarybos deputatas, balsuojant dėl Lietuvos nepriklausomos valstybės atstatymo susilaikė. 1995-1997 m. ir 2003–2007 m. Vilniaus rajono savivaldybės tarybos narys.
Gargždų Šv. arkangelo Mykolo bažnyčia

Istorija

Bažnyčią apie 1535 m. pastatė Karalienė Bona. Gargždų seniūnais tapus Radviloms, kurie buvo reformacijos šalininkai, bažnyčia buvo uždaryta ir neprižiūrima sunyko.
Apie 1590 m. karalienė Ona Jogailaitė Batorienė rėmė katalikų bažnyčios atstatymą ir 1648 m. pastatyta nauja bažnyčia senosios vietoje, o 1671 m. pašventinta. Nuo 1613 m. Gargždų bažnyčia tapo parapijinė. Iki tol ji buvo Palangos bažnyčios filija. 
Per 1786 m. gaisrą Gargžduose bažnyčia sudegė. 1791 m. pastatyta nauja bažnyčia. 1806 m. bažnyčiai priklausė Kvietinių kaimas. 1840 m. baronai Renai šventoriuje pastatė mūrinę koplyčią su rūsiu-mauzoliejumi.
XIX a. veikė parapinė mokykla, 1908–1914 m. – Lietuvių katalikų blaivybės draugijos skyrius. 1941 m. birželio 22 d. bažnyčia sudegė.
1941 m. bažnyčia įsikūrė iš Endriejavo atvežtame mediniame barake. 1942–1943 m. pastatyta mūrinė klebonija. Nuo 1969 m. pradžios Gargžduose klebonavo Leonas Veselis (1914-1992), palaidotas bažnyčios šventoriuje.
1988 m. pradėta ruoštis naujos bažnyčios statybai ir 1989 m. senosios bažnyčios istorinėje vietoje pradėta statyti nauja bažnyčia. Bažnyčia pastatyta 1990 m., pašventinta 1992 m. per Šv. Kalėdas.
Lazy Bums

„Lazy Bums“ (hebr. הבטלנים) buvo 1987–1989 metais gyvavęs duetas iš Izraelio, kurį sudarė humoristai ir aktoriai Nathan Dattner (g. 1956 m. balandžio 17 d.) ir Avi Kuschnir (g. 1960 m. rugpjūčio 26 d.).
Su humoristine pop stiliaus daina „Shir habatlanim“ 1987 metais duetas laimėjo Izraelio pirminę atranką, dėl to jie išrinkti atstovauti savo šaliai 1987 m. „Eurovizijos“ dainų konkurse, vykusiame Briuselyje. Ten atlikėjai užėmė aštuntą vietą.
Stanfordo universitetas

Stanfordo universitetas (angl. Leland Stanford Junior University, Stanford) – privatus universitetas Stanforde, Kalifornijoje (JAV). Viena turtingiausių pasaulio aukštųjų mokyklų (steigiamasis kapitalas – 17,2 mlrd. JAV dolerių). Pagal Shanghai-Ranking („Academic Ranking of World Universities 2009“) užima 2 vietą. 14 881 studentas, 1 803 darbuotojai (2006 m.).
Rektorius John L. Hennessy.

Istorija

1891 m. įkūrė ankstesnis Kalifornijos gubernatorius Leland Stanford (vad. Bay Area, 60 km į pietus nuo San Francisko). Pradžioje veikė 15 fakultetų, mokėsi keli šimtai studentų. Veikia Nacionalinis ekonominių tyrimų biuras.
1992-2000 m. vadovavo vokietis Gerhard Casper.
Rockstar Advanced Game Engine

Rockstar Advanced Game Engine (RAGE) yra grafinis variklis, kuris yra sukurtas „Rockstar San Diego“ ir „Rockstar North“ studijų leidėjų („Rockstar Games“ kompanija) ir skirtas kompiuteriniams žaidimams ant Playstation 3, Xbox 360, Wii konsolių ir Microsoft Windows asmeninių kompiuterių.
Alogiškas mąstymas

Alogiškas mąstymas (angl. illogical thinking) – mąstymas, kuriam būdingi akivaizdūs vidiniai prieštaravimai. Toks mąstymas gali pasitaikyti ir psichiškai sveikiems pavargusiems ar išsiblaškiusiems žmonėms.
Alogiškas mąstymas yra svarbus psichopatologinėje diagnostikoje, kai yra ryškus, nepaaiškinamas kultūrinėmis ar religinėmis nuostatomis, intelekto nepakankamumu. Toks alogiškas mąstymas gali atsirasti dėl kliedesių ar virsti kliedesiais. Galimas ir alogiškas mąstymas, nesusijęs su kliedesiais.
Neronas Klaudijus Druzas

Neronas Klaudijus Druzas (lot. Nero Claudius Drusus; 38 m. pr. m. e. sausio 14 d. – 9 m. pr. m. e.) – romėnų karvedys.
Jonas Laužikas

Biografija

1917–1920 m. mokėsi Kupiškio mokykloje, 1920–1923 m. Panevėžio gimnazijoje, 1924 m. baigė Ukmergės gimnaziją. 1924–1927 m. Lietuvos universitete studijavo pedagogiką, filosofiją ir istoriją, kartu mokytojavo Pasvalio, Veiverių ir Pilviškių progimnazijose. Dalyvavo „Kultūros“ būrelių, Lietuvos mokytojų profesinės sąjungos, pedagogų draugijos „Naujoji mokykla“ veikloje. 1925–1926 m. organizacijos „Žaizdras“ narys. Po 1926 m. valstybės perversmo suimtas, 1927 m. kelis mėnesius kalintas Varnių konclageryje. 1927–1929 m., būdamas policijos priežiūroje, dirbo „Kultūros“ draugijos organizuotame liaudies švietimo universitete, buvo jo vedėjas ir lektorius. 
1929 m. kovo mėn. baigė Lietuvos universitetą, bet valstybinės vietos gauti negalėjo. 1930–1931 m. studijavo Ciuricho, Vienos, Hamburgo universitetuose. 1931 m. Kaune įkūrė pirmąją Lietuvoje pagalbinę mokyklą ir iki 1938 m. lapkričio 10 d. jai vadovavo. 1938–1940 m. Ciuriche tęsė studijas ir apgynė filosofijos daktaro disertaciją. 1938–1940 m. prie VDU Medicinos fakulteto organizavo gydomosios pedagogikos vasaros kursus. Bendradarbiavo leidiniuose „Kultūra“, „Mokykla ir gyvenimas“, „Mokykla ir visuomenė“ (slapyvardžiai J. Laisvūnas, J. Svajužis).
1940–1941 m. Klaipėdos pedagoginio instituto direktorius. 1944–1946 m. Vilnius pedagoginio instituto direktorius, 1946–1959 m. dėstytojas, 1944–1958 m. Pedagogikos katedros vedėjas, Pedagogikos fakulteto dekanas, 1958–1959 m. direktoriaus pavaduotojas mokslo reikalams. 1958–1980 m. dirbo Pedagogikos mokslinio tyrimo institute, nuo 1968 m. sektoriaus vadovas, nuo 1972 m. dar ir direktoriaus pavaduotojas, 1968 m. profesorius. 1967 m. pedagogikos mokslų daktaras.
Bukaišiai

Istorija

Bukaišiai šaltiniuose minimi nuo 1605 m. Bukaišių dvare 1740 m. gimė Kurliandijos politinis veikėjas Otas Hermanas fon der Hovenas.
1944 m. rugpjūčio 22 d. prie Bukaišių vyko tankų mūšis. Tarybiniais metais – Suvorovo vardo kolūkio centrinė gyvenvietė.
Sraiginiai

Kriauklė

Šios šeimos sraigių kriauklės dažniausiai yra sferiškos. Kai kurių genčių, pvz., Cepaea, kriauklės labai spalvingos ir raštuotos. Pati kriauklė vidutinio dydžio, storomis sienelėmis. Bamba pakankamai ryški. Anga daugiau ar mažiau apvali ar ovalinė, jos pakraščiai paprasti. Sraigės gali pilnai susitraukti į kriauklę. Kriauklė labai įvairi ir tiksliam šios šeimos sraigių apibūdinimui būtina pažinti jų vidinę kūno sandarą.

Sandara

Sraiginiai turi kopuliacijos organą (penį), kuris išverčiamas ir iškišamas į lauką meilikavimosi metu prieš kopuliaciją.

Paplitimas

Šeimos atstovai kilę iš Pietų Europos ir Viduržemės jūros regiono, dabar paplitę visoje Vakarų Palearktikoje. Žmonių introdukuota ir kituose regionuose, kai kurios rūšys aptinkamos Amerikos žemynuose, Australijoje, Naujojoje Zelandijoje. Sraigės kiaušinius deda dirvoje, todėl dažnai būna pergabenamos iš vieno regiono į kitą kartu kultūriniais augalais. Viena labiausiai pasaulyje žmonių išplatintų sraignių – raiboji sraigenė.
Vaclovas Zigmantas

Biografija

1995 m. Joniškio rajono telekomunikacijų tarnybos inžinierius, 1999 m. AB „Lietuvos telekomas“ grupės vadovas.
Nuo 1994 m. Lietuvos socialdemokratų partijos Joniškio rajono skyriaus narys.
1997–2000 m. Joniškio rajono savivaldybės tarybos narys.
Maxima (programinė įranga)

Maxima – atvirojo kodo (AK) kompiuterinė algebros sistema, skirta simbolinių išraiškų manipuliacijai, diferencijavimui, integravimui, skleidimui Teiloro eilute, Laplaso transformacijoms, diferencialinių lygčių sprendimui, polinomų sprendimui, manipuliacijoms su vektoriais, matricomis, tenzoriais ir kitoms matematinėms operacijoms.
„Maxima" programinė įranga gali būti naudojama daugelyje operacinių sistemų, įskaitant Windows, Linux ir Mac OS X. MAXIMA išeities tekstą ar sukompiliuotą programą galima rasti SourceForge saugykloje.

Istorija

Maxima yra Macsyma, kompiuterinės algebros sistemos, sukurtos 1960 m. pabaigoje Massachusetts Institute of Technology, tęsinys. Macsyma įkvėpė ir vėlesnes komercines kompiuterines algebros sistemas tokias kaip Mathematica ar Maple.
Nuo 1982 m. iki 2001 m. „Maxima“ sistemą tobulino William Schelter. 1998 m. jis gavo leidimą išleisti „Maxima“ išeities tekstus su GNU licenzija.
Drozdovo valsčius

Istorija

1939 m. balandžio 1 d. valsčius perkeltas į Varšuvos vaivadiją. 1945 m. rugsėjo 18 d. valsčius perkeltas į Balstogės vaivadiją. 1952 m. liepos 1 dienos valsčių sudarė 29 kaimai. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. Nuo 1973 m. sausio 1 d. valsčius tapo Piontnicos valsčiaus dalimi.
Audris Kopustinskas

Biografija

1967 m. baigė Kauno politechnikos institutą. 1998 m. habilituotas technologijos mokslų daktaras.
Nuo 1967 m. Kauno politechnikos instituto (nuo 1990 m. Kauno technologijos universitetas) dėstytojas; nuo 1999 m. profesorius. 2002–2009 m. Europos Sąjungos sveikatos apsaugos mokslinių tyrimų programų (FP) ekspertas. Stažavo 1997 m. Linčiopingo ir 2001 m. Miuncheno bundesvero universitetuose.
1990–1995 m. Kauno miesto tarybos deputatas.

Mokslinė veikla

Mokslinių tyrimų sritys – biomedicinos inžinerija (ultragarsinių metodų taikymas medicinoje, kompiuterinės diagnostikos vaizdų apdorojimas, kraujotakos matavimo metodų kūrimas), biofizika (ląstelių kvėpavimo greičio tyrimai). Išradimo (su G. Venciumi ir A. Jašinskiu) autorius. Paskelbė daugiau kaip 100 mokslinių straipsnių, dalis jų užsienio spaudoje, 10 mokomųjų knygų apie taikomąją elektroniką ir mikroelektroniką – integrinius grandynus, jų elementus, elektroninius matavimo prietaisus.
Herbas ar skaičius (1969 filmas)

Turinys

Viename Laukinių Vakarų miestelyje veikia Šandos Ly kabaretas ir viešnamis, sulaukiantis vis didesnio moterų pasipiktinimo. Pagrindinės jo priešininkės yra bankininko Bertono sesuo ir žmona Sibilė, tuo tarpu pats bankininkas jaučia Šandai prielankumą, o žmona įsitikinusi, kad jiedu yra meilužiai.
Vieną dieną Bertonas randamas negyvas, o kartu jo lovoje – apsvaigusi Šanda. Miestelio moterys sukyla ir puola susidoroti su viešnamio merginomis. Šerifas, norėdamas išgelbėti Šandą, išsiunčia ją su dviem pavaduotojais iš miestelio, tačiau vyrai pakeliui ją išprievartauja ir palieka dykumoje. Čia ją randa vienišas klajoklis Vilas Hanteris, kuris pasiima merginą su savimi. Įsimylėjęs ją, Vilas atvyksta į miestelį kaip pasiturintis žmogus ir netrunka įgyti vietinių įtakingų žmonių pasitikėjimo. Vis dėlto, kai vienas po kito miršta keli vyrai, galimai susiję su Bertono mirtimi, šerifas pradeda įtarti, kad tai Vilo darbas. Šis, tapęs Bertono našlės Sibilės meilužiu, išsiaiškina, kad būtent ši organizavo savo vyro nužudymą...
Helle Thorning-Schmidt

Biografija

1994 m. baigė Kopenhagos universitetą ir Briugės Europos studijų koledžą, politologijos magistrė.
1994-1997 m. vadovavo Danijos socialdemokratų partijos sekretoriatui Europos parlamente, vėliau buvo Danijos profesinių sąjungų konfederacijos konsultantė. 1999 m. išrinkta į Europos Parlamentą.
2005 m. vasario mėn. rinkimuose tapo Folketingo (Danijos parlamento) deputate, o balandžio 12 d. išrinkta Danijos socialdemokratų partijos pirmininke vietoje Mogenso Lyketofto, kuris buvo apkaltintas partijos pralaimėjimu parlamento rinkimuose. Būdama didžiausios opozicinės partijos lydere, ji tapo ir visos Danijos opozicijos lydere su pretenzija tapti pirmąja moterimi – Danijos ministre pirmininke.
Ištekėjusi už Stefano Kinoko, lordo Kinoko, 1983–1992 m. vadovavusio Didžiosios Britanijos leiboristų partijai, sūnaus.
Teisingojo kelio partija

Teisingojo kelio partija (Doğru Yol Partisi, sntr. DYP) – Turkijos partija. 1983 m. įsteigė Süleyman Demirel. Anksčiau egzistavusios partijos Teisingumo partija pasekėja.
DYP yra konservatyvioji partija, nuo įkūrimo dalvyvavusi 4 vyriausybėse (premjeras Süleyman Demirel (1991-93) bei Tansu Çiller (1993-1996).
2002 m. pralaimėjus rinkimus, nepatekus į parlamentą, pirmininkas Tansu Çiller atsistatydino, partijos vairą perėmė Mehmet Ağar. Teisingojo kelio partija 2005 m. turėjo 4 atstovus parlamente (dalis parlamentarų įstojo į partiją).
Dskuba

Nepastovumas

2000 m. birželio mėnesį buvo pastebėta, kad Dskubos spindesys padidėjo 0,1 magnitudės. Nuo tada žvaigždės ryškis kito ir pasiekė 1,6-1,7 magnitudės, taip pakeisdamas įprastą Skorpiono žvaigždyno išvaizdą. Atlikus spektroskopinę analizę, buvo nustatyta, kad Dskuba išmetinėja dujas iš savo ekvatorinio regiono. Šis reiškinys tęsiasi nuo 2005 m. Nors žvaigždės spindesys nuolat kinta, jis vis tiek išlieka žymiai didesnis už savo įprastinį ryškį.
Panemunės kapinės

Istorija

Panemunės kaimo kapinės įsteigtos 1917 m. Jose laidoti vietos apylinkės gyventojai, Lietuvos savanoriai, karo lakūnai, 1941 m. birželio sukilimo dalyviai, Vyčio Kryžiaus ordino kavalieriai, knygnešiai. 1972 m. tuometinio Kauno miesto Vykdomojo komiteto sprendimu iš dalies uždarytos. Kapinėse laidojama tik į šeimos kapavietes.
Šviesos terapija

Šviesos terapija arba fototerapija – gydymas šviesa. Gydymo įranga apima šviesos diodus, lazerius, liuminescencines lempas bei didelio galingumo kaitrines lempas. Naudojama tiek vienspalvė (vieno bangos ilgio), tiek viso regimojo spektro (dienos) šviesa. Gydymas šviesa pasitelkiant fotosensibilizatorius vadinamas fotodinamine terapija.
Šviesos terapija naudojama gydyti daugelį susirgimų, nuo jaunatvinių spuogų bei kitų odos ligų iki nuotaikos sutrikimų, žaizdų ir navikų. Moksliniai tyrimai rodo jog šviesos terapija yra efektyvi gydant vienus susirgimus, tačiau gali būti neefektyvi ar netgi žalinga gydant kitus susirgimus.

Vėžiniai susirgimai

Šiuo metu neužtenka įrodymų jog viso regimojo spektro šviesa arba vienspalvė šviesa turėtų kokį nors teigiamą poveikį gydant navikus.

Jaunatviniai spuogai

Šviesos terapija yra efektyvi gydant jaunatvinius spuogus. Izraelio mokslininkų atliktas tyrimas rodo jog po keturių gydymo seansų atliktų kas dvi savaites 85 % pacientų spuogų sumažėjo bent dvigubai, o 20 % pacientų spuogų išliko vos 10 %.

Grybeliniai susirgimai

Nauji tyrimai rodo jog gydymas šviesa gali būti efektyvus kovojant su odos grybeliniais susirgimais.

Žaizdos

Airijoje atliktas tyrimas su pelėmis rodo, jog priešingai nei seniau manyta, žaizdų gydymas vienspalve šviesa ne sutrumpina bet ženkliai prailgina gijimo trukmę.

Nuotaikos ir miego sutrikimai

JAV Psichiatrijos Asociacija išanalizavusi nuo 1975 iki 2003 m. JAV atliktus šviesos terapijos klinikinius tyrimus nuotaikos sutrikimams gydyti nustatė jog nors dauguma (87 %) tyrimų adekvačiai neįvertino placebo efekto bei kitų trukdžių galinčių įtakoti rezultatus, likę 13 % tyrimų leidžia daryti išvadą jog gydymas šviesa yra efektyvus gydant nesezoninę depresiją. Efektyvumas prilygsta farmakologiniams antidepresantams.
Japonijos mokslininkų atliktas tyrimas nustatė jog pagyvenusiems žmonėms ženkliai sumažėja miego sutrikimai reguliariai rytais taikant šviesos terapiją.

Chroniški sąnarių skausmai

2001 m. JAV atlikta klinikinių tyrimų analizė parodė, jog tuo metu nepakako įrodymų, kad šviesos terapija būtų efektyvi gydant chroniškus sąnarių skausmus.
Betygalos Šv. Mikalojaus bažnyčia

Istorija

Betygaloje 1416 m. pastatyta medinė bažnyčia. Mita Višginaitė 1504 m. įkūrė altariją ir ją aprūpino. Klebonijai 1505 m. dovanotas Betygalos miestelis. Žygimantas Senasis 1516 m. leido klebonui pastatyti 5 smukles ir iš jų imti pelną. 1524 m. įsteigta kita altarija. Apie 1567 m. bažnyčia buvo apleista, be kunigo. 1579 m. minima parapinė mokykla. Klebonijos valdos 1639 m. perduotos naujai įsteigtai dekanų prelatijai.
1841 m. bažnyčia buvo gerai aprūpinta: jai priklausė 49 valakai ir 3 margai žemės, 34 baudžiauninkai. Betygaloje gyveno 3 kunigai. Klebonas Anupras Šrėderis su parapijiečiais 1851 m. pastatė naują medinę bažnyčią. A. Šrėderis 1863 m. bažnyčioje perskaitė sukilėlių manifestą. Už tai buvo ištremtas į Nerčinską (Čitos gubernija). XIX a. antrojoje pusėje pastatyta prieglauda. 1903 m. pastatyta mūrinė prieglauda. 1908–1914 m. veikė Lietuvių katalikų blaivybės draugijos skyrius.
1915 m. sudegus bažnyčiai, ji įrengta buvusiame mūriniame skolinamosios taupomosios kasos pastate. Klebono Pr. Janulaičio rūpesčiu 1925–1930 m. pagal architekto Vladimiro Dubeneckio projektą pastatyta dabartinė mūrinė bažnyčia. Ją 1932 m. konsekravo arkivyskupas Juozapas Skvireckas.

Architektūra

Bažnyčia neobarokinė, turi neoklasicizmo bruožų, bazilikinė, su aukštu cokoliu. Vidus 3 navų, atskirtų pilioriais. Greta bažnyčios – aukšta varpinė. Ji su bažnyčia sujungta vienos arkos atvira galerija su baliustrada. Šventoriuje palaidotas Betygalos klebonas Juozas Varvuolis (1938–1989; Betygaloje nuo 1978 m.). Yra B. Pundziaus skulptūrų.